Før du kan opstille hytten skal du have etableret et fundament. Det kan gøres på to måder. Enten via et punkt-fundament eller støbt fundament. Et punkt-fundament består af betonklodser, som graves ned. Placer et punkt-fundament i hver hjørne, samt ved en passende afstand mellem hjørnerne. Et støbt fundament er en opgave for en håndværker, da det kræver mere viden end punkt-fundamenterne. Træhytten tåler ikke langvarig kontakt med den fugtige jord, det er derfor vigtigt at beskytte huset mod jorden, det kan f.eks. være ved at placere huset på fliser, fliserne er samtidig et godt værn mod rotter og andre skadedyr, da de derved afskærmer åbninger. Husk at få forankret huset, så det ikke flyver væk i den første storm.